ทุนสำรองประเทศเพิ่ม700ล้านเหรียญสหรัฐ
ธปท.เผยทุนสำรองระหว่างประเทศเพิ่มขึ้น700ล้านเหรียญสหรัฐ เป็น 1.869 แสนล้านเหรียญสหรัฐ คาดเพิ่มน้อยเพราะภาระดูแลเงินบาทลดลง
10 มิ.ย. 2554

ธปท.เผยทุนสำรองระหว่างประเทศเพิ่มขึ้น700ล้านเหรียญสหรัฐ เป็น 1.869 แสนล้านเหรียญสหรัฐ คาดเพิ่มน้อยเพราะภาระดูแลเงินบาทลดลง
ธนาคารแห่งประเทศไทย(ธปท.) รายงานฐานะทุนสำรองระหว่างประเทศล่าสุด ณ วันที่ 3มิ.ย.ปีนี้อยู่ที่ระดับ 1.869 แสนล้านบาท หรือประมาณ 5.666 ล้านล้านบาท เพิ่มขึ้น 700 ล้านเหรียญสหรัฐ หรือ ประมาณ 2.1 หมื่นล้านบาท จากสัปดาห์ก่อนหน้าอยู่ที่ระดับ 1.862 แสนล้านบาท หรือประมาณ 5.652 ล้านล้านบาท 
ด้านฐานะสุทธิการซื้อเงินตราต่างประเทศล่วงหน้า(Forward)อยู่ที่ระดับ 2.41 หมื่นล้านเหรียญสหรัฐ ส่งผลให้ ระดับทุนสำรองที่แท้จริง ซึ่งรวมทุนสำรองระหว่างประเทศกับฐานะสุทธิการซื้อเงิตราต่างประเทศอยู่ที่ระดับ 2.11 แสนล้านบาท
ทั้งนี้ คาดว่าสาเหตุที่ทุนสำรองระหว่างประเทศเพิ่มขึ้นเพียงเล็กน้อย 700 ล้านเหรียญสหรัฐ น่าจะเป็นเพราะธปท.มีความจำเป็นในการเข้าแทรกแซงค่าเงินบาทแข็งค่าน้อยลงกว่าช่วงที่ผ่านมา แต่ก็ยังจำเป็นต้องเข้าดูแลความผันผวนตลาดอยู่บ้าง เนื่องจากภาวะเงินทุนผันผวนไหลเข้าและออกรวดเร็วขึ้นทำให้ค่าเงินบาทผันผวนบ้างแต่ไม่มาก เพราะเงินทุนไหลเข้าและออกค่อนข้างสมดุล